
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες του μηνάς Φεβρουάριου 2003 στις νήσους Νά¬ 
ξο, Πάρο, Αντίπαρο, Τήνο, Άνδρο, Σύρο, Σέριφο και 
Σίφνο του Νομού Κυκλάδων. 1 

Τροποποίηση της Υ.Α. 57905/Γ2/4.6.2002 με θέμα: 
«Ρύθμιση θεμάτων στελέχωσης και λειτουργίας 
των Κέντρων Περιβαλλοντικής Εκπαίδευσης (ΚΠΕ), 
καθηκόντωντων απασχολουμένων σε αυτά και των 
αντιστοίχων θεμάτων και καθηκόντωντων Υπευθύ¬ 
νων Περιβαλλοντικής Εκπαίδευσης (ΠΕ) των τοπι¬ 


κών Δ/νσεων Α/θμιας και Β/θμιας Εκπαίδευσης»... 2 

Αυτοδίκαιη δημιουργία θέσης Διδακτικού Ερευνητι¬ 
κού Προσωπικού στο Εθνικό και Καποδιστριακό 
Πανεπιστήμιο Αθηνών. 3 

Δημιουργία, Μετονομασία, Κατάργηση και Επανα¬ 
προσδιορισμός Γνωστικών Αντικειμένων Θεματι¬ 
κών Ενοτήτων στις Σχολές του Ελληνικού Ανοικτού 
Πανεπιστημίου. 4 


Τύπος, περιεχόμενο, διάρκεια ισχύος και τρόπος υπο¬ 
λογισμού των βαθμών της ΒΕΒΑΙΩΣΗΣ της παρα¬ 
γράφου 13 του άρθρου 1 του Ν. 2525/1997, όπως 
συμπληρώθηκε με την παράγραφο 1 του άρθρου 1 
του Ν. 2909/2001. 5 

Καθιέρωση υπερωριακής εργασίας στους υπαλλή¬ 
λους της Δ/νσης Αγροτικής Ανάπτυξης Ροδό¬ 
πης. 6 

Έγκριση κανονισμών και άδεια σύστασης αμοιβαίων 
κεφαλαίων που θα διαχειρίζεται η εταιρεία «ΔΙΕ¬ 
ΘΝΙΚΗ ΑΕΔΑΚ». 7 


ΑΠΟΦΑΣΕΙ Σ 

Αριθ. οικ. 3240/Α32 (1) 

Οριοθέτηση περιοχών και πιστωτικές διευκολύνσεις για 

την αποκατάσταση των ζημιών από τις πλημμύρες του 

μηνάς Φεβρουάριου 2003 στις νήσους Νάξο, Πάρο, 

Αντίπαρο, Τήνο, Άνδρο, Σύρο, Σέριφο και Σίφνο του 

Νομού Κυκλάδων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεως συναφών θεμάτων» (ΦΕΚΑ'23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

8. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

9. Τις διατάξεις του άρθρου 22 του Ν. 2362 «ΠερίΔημο- 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα τα έργα 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 3.498.000 ευρώ. 

11. Την ΔΙΔΚ/Φ1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. Την κοι¬ 
νή απόφαση 1100383/1330/Α0006/31.10.2001 (ΦΕΚ 
1485/Β/31.10.2001) του Πρωθυπουργού και του Υπουρ¬ 
γού Οικονομικών, για τον καθορισμό αρμοδιοτήτων των 
Υφυπουργών Οικονομικών, Απόστολου Φωτιάδη και Γε- 
ώργιου Φλωρίδη. 

12. Την Υ6/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

13. Το Π.Δ. 81/2002 (ΦΕΚ57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των νήσων Νάξου, 
Πάρου, Αντιπάρου, Τήνου, Άνδρου, Σύρου, Σερίφου και 
Σίφνου του Νομού Κυκλάδων που επλήγησαν από τις 
πλημμύρεςτου μηνός Φεβρουάριου 2003, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες του μηνός Φεβρουάριου 2003 στις 
Νήσους Νάξο, Πάρο, Αντίπαρο, Τήνο, Άνδρο, Σύρο, Σέρι¬ 
φο και Σίφνο του Νομού Κυκλάδων. 

2. Το έργο της αποκατάστασης των ζημιών από τις 
πλημμύρες, που έπληξαν τις Νήσους Νάξο, Πάρο, Αντί¬ 


παρο, Τήνο, Άνδρο, Σύρο, Σέριφο και Σίφνο, ανατίθεται 
στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πλημμύρες του μηνός Φεβρουάριου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες του μη¬ 
νός Φεβρουάριου 2003 στις Νήσους Νάξο, Πάρο, Αντίπα¬ 
ρο, Τήνο, Άνδρο, Σύρο, Σέριφο και Σίφνο. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες, και δεν οφείλονται σε 
υπαιτιότητα των ενδιαφερομένων ή αφορούν κατασκευα¬ 
στικές ελλείψεις και ατέλειες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα τουλάχιστον ένα χρό¬ 
νο πριν από τις πλημμύρες. 

β) Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από τις πλημμύρες του μηνός Φεβρουάριου 
2003. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
Υπηρεσία Αποκατάστασης Σεισμοπλήκτων (Υ.Α.Σ.) στην 
οποία οι ενδιαφερόμενοι θα πρέπει να υποβάλουν αίτηση 
με τα σχετικά δικαιολογητικά, μέσα στις προθεσμίες που 
καθορίζονται στην παρούσα απόφαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 

υφίσταται συνιδιοκτησία), δικαιούται στεγαστική συν¬ 
δρομή για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις κα¬ 
τά Νόμο Τριμελείς Επιτροπές και οι ιδιοκτήτες τους έχουν 
ξεκινήσει την ανέγερση της νέας οικοδομής με άδεια που 
εκδόθηκε μετά τις πλημμύρες του μηνάς Φεβρουάριου 
2003, εγκρίνουμε τη δανειοδότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες του μη¬ 
νάς Φεβρουάριου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγασακή συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορίατης Υ.Α.Σ. με τους ακόλουθους βασικούς όρους: 

α) Για κτίσματα που έχουν χρήση κατοικίας 385 ευρώ 
ανάτ.μ. και με ανώτατο όριο δανειοδοτούμενης επιφάνει¬ 
ας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγασακή συνδρομή ανέρχεται στο ποσό των 235 ευρώ 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχρι του ποσού των 28.200 ευρώ για τα πρώτα 
150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 150 ευρώ ανάτ.μ. και για δανειοδοτούμενη επιφά¬ 
νεια 120 τ.μ., ήτοι μέχρι του ποσού των 18.000 ευρώ για 
κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 


γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανάτ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ζ)Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανάτ.μ. 
τιμή αποζημίωσης κατεδαφιστέου, ανέρχεται στο ποσό 
των 135 ευρώ κατεδαφιζόμενης επιφάνειας και μέχρι εμ¬ 
βαδού 120 τ.μ. 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 ευρώ ανά τ.μ. κα- 
τεδαφιζόμενης επιφάνειας και μέχρι συνολικού εμβαδού 
120τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 ευρώ ανά τ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ι) Για κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στε- 
γαστικής συνδρομής ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα· 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 

ιγ) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 67% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 67% του εμβαδού του κατεδαφιστέου κτίσματος, με βά¬ 
ση το οποίο υπολογίστηκε η στεγαστική συνδρομή. 




7368 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιδ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι 
νομίμως υφιστάμενη και να έχει εμβαδό τουλάχιστον ίσο 
με το 40% της δανειοδοτούμενης επιφάνειας του κατεδα- 
φιστέου κτίσματος. Στις περιπτώσεις που το κτίσμα στο 
οποίο πραγματοποιείται η αυτοστέγαση δεν έχει οικοδο¬ 
μική άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 470 ευρώ ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

ιστ) Γ ια κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται Σ.Σ. ανακατασκευής της όψης με χρήση του τι¬ 
μολογίου επισκευής της Υπηρεσίας για διατηρητέα ή πα¬ 
ραδοσιακά κτίρια και ανακατασκευής του υπολοίπου 
κτιρίου με τα όρια τιμών που ισχύουν για την αντίστοιχη 
κατηγορία κτιρίου, όπως αναφέρονται στις σχετικές πα¬ 
ραγράφους, χωρίς περιορισμό του εμβαδού. 

Γ ια να ισχύουν οι περιπτώσεις ιε) και ιστ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το ΥΠΕΧΩΔΕ ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Γιατην επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 ευρώ ανάτ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 

β) Γ ιατην επισκευή ζημιών μόνο στον «φέροντα» οργα¬ 
νισμό κτιρίων της στεγαστικής συνδρομής ανέρχεται μέ- 
χριτου ποσού των 120 ευρώ ανάτ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 ευρώ ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προςτο σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η Σ.Σ. ανέρχεται μέχρι του 
ποσού των 470 ευρώ ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ε) Για κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης. Γ ια το 
υπόλοιπο κτίριο χορηγείται Σ.Σ. επισκευής ή ανακατα¬ 
σκευής, με τα όρια τιμών και επιφανειών, ανάλογα με την 
χρήση του κτιρίου, όπως αναφέρονται στις σχετικές πα¬ 
ραγράφους. 


Γ ια να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το ΥΠΕΧΩΔΕ ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρι¬ 
σμού) ή να είχε αρχίσει η διαδικασία χαρακτηρισμού τους 
πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

στ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική συνδρομή 
ανέρχεται μέχρι συνολικού ποσού 2.350 ευρώ για κάθε κτί¬ 
σμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 ευ¬ 
ρώ ανά τ.μ. επί του συνόλου της επιφάνειας του κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από την αρμόδια 
Υπηρεσία που αναφέρεται στην παρ. 2 του κεφ. Α. Γ ια 
ύψος δανείου που υπερβαίνει το ως άνω ποσό η υπόθεση 
θαπαραπέμπεται στο Τμήμα Αποκατάστασης Ζημιώντης 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική 
αρωγή και το μισό (1/2) του δανείου, καταβάλλεται με την 
υπογραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 

ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουν το 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας που αναφέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες του μηνάς Φεβρουάριου 
2003 στις Νήσους Νάξο, Πάρο, Αντίπαρο, Τήνο, Άνδρο, 
Σύρο, Σέριφο και Σίφνο. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 


προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

νΐ.ΥΠΟΘΗΚΕΣ ΔΑΝΕΙΩΝ 

Γ ιαποσά μέχρι3.000 ευρώ δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
απότις πλημμύρεςτου μηνός Φεβρουάριου 2003 στις Νή¬ 
σους Νάξο, Πάρο, Αντίπαρο, Τήνο, Άνδρο, Σύρο, Σέριφο 
και Σίφνο και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βε¬ 
βαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 2.153.000 ευρώ γιατα επό¬ 
μενα τέσσερα οικονομικά έτη και θα βαρύνει τα έργα, 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. 

Το ύψος της δαπάνης αυτής είναι 3.498.000 ευρώ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Απριλίου 2003 

οι ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΦΛΩΡΙΔΗΣ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 


ΥΦΥΠ. ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 


♦ 


Αριθ. 41644/Γ7 (2) 

Τροποποίηση της Υ.Α. 57905/Γ2/4.6.2002 με θέμα: «Ρύθ¬ 
μιση θεμάτων στελέχωσης και λειτουργίας των Κέ¬ 
ντρων Περιβαλλοντικής Εκπαίδευσης (ΚΠΕ), καθηκό¬ 
ντων των απασχολουμένων σε αυτά και των αντιστοί¬ 
χων θεμάτων και καθηκόντων των Υπευθύνων 
Περιβαλλοντικής Εκπαίδευσης (ΠΕ) των τοπικών 
Δ/νσεων Α/θμιας και Β/θμιας Εκπαίδευσης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90 (ΦΕΚ101 Α') άρθρο 111 παρ. 13 πε¬ 
ρί ίδρυσης Κέντρων Περιβαλλοντικής Εκπαίδευσης. 

2. Το Νόμο 2986/2002 (ΦΕΚ 24 ΤΑ/13.2.2002) άρθρο 8 
παρ. 2 περί οργανωτικών θεμάτων υπηρεσιών και σχολι¬ 
κών μονάδων. 

3. Την Υπουργική Απόφαση 57905/Γ2/4.6.2002, αποφα¬ 
σίζουμε: 

Την τροποποίηση της 57905/Γ2/4.6.2002 απόφασης 
του Υπουργού Παιδείας ως εξής: 

1. Η παράγραφος 4 του άρθρου 2 του κεφαλαίου Α απα- 
λείφεται και προστίθενται οι παρακάτω παράγραφοι 4 και 
5 ως εξής: 

4. «Τα έτη υπηρεσίας σε ΚΠΕ θεωρούνται ως έτη διδα¬ 
κτικής υπηρεσίας». 

5. «Υποψήφιοι για τις θέσεις Υπευθύνων, Αναπληρωτών 
Υπευθύνων και εκπαιδευτικών ΚΠΕ, μπορούν να είναι δά¬ 
σκαλοι, νηπιαγωγοί και οι εκπαιδευτικοί Β/θμιας Εκπ/σης 
όλων των κλάδων Π.Ε». 

2. Στην κατηγορία I «Επιστημονική και παιδαγωγική κα¬ 
τάρτιση και συγκρότηση» του κεφαλαίου Α προστίθεται η 
ακόλουθη παράγραφος: «Στην περίπτωση των δασκάλων 
που έχουν πτυχίο εξομοίωσης, η μετεκπαίδευση στο Μα- 
ράσλειο Διδασκαλείο υπάγεται στο κριτήριο στ. του πίνα¬ 
κα». 

3. Το στοιχείο ε. του πίνακα II «Υπηρεσιακή κατάσταση 
και διδακτική εμπειρία» του κεφαλαίου Α τροποποιείται 
ως εξής: «Επιμορφωτικό έργο σε σεμινάρια ΑΕΙ, ΠΕΚ, 
ΚΠΕ, Δ/ΝΣΕΩΝ ΕΚΠ/ΣΗΣ». 

4. Η πρώτη παράγραφος της κατηγορίας II «Υπηρεσια¬ 
κή κατάσταση και διδακτική εμπειρία» του κεφαλαίου Α 
τροποποιείται ως εξής: 

«Γιατη μοριοδότηση του κριτηρίου α. λαμβάνεται υπό¬ 
ψη το ΦΕΚ διορισμού και 

προστίθεται η αναγνωρισμένη προϋπηρεσία αναπλη¬ 
ρωτή». 

5. Στην παράγραφο 1 του άρθρου 4 «Όργανα και διαδι¬ 
κασία επιλογής» του κεφαλαίου Α προστίθεται το παρα¬ 
κάτω εδάφιο: 

«Για τα ΚΠΕ τα οποία βρίσκονται σε απομακρυσμένες 
περιοχές δίδεται η δυνατότητα υποβολής αιτήσεων εκ¬ 
παιδευτικών που έχουν οργανική θέση και σε όμορες 


προς την Περιφέρεια του ΚΠΕ Περιφερειακές Διευθύν¬ 
σεις Εκπαίδευσης. Οι αιτήσεις αυτών εξετάζονται σε πε¬ 
ρίπτωση που δεν καλυφθούν οι θέσεις από εκπαιδευτι¬ 
κούς της Περιφερειακής Διεύθυνσης του ΚΠΕ. Γ ια κάθε 
ΚΠΕ αυτής της κατηγορίας οι όμορες περιφέρειες ορίζο¬ 
νται κατά την προκήρυξη». 

6. Το τρίτο εδάφιο της παραγράφου 1 του άρθρου 2 
«Προσόντα Υποψηφίων» του κεφαλαίου Β τροποποιείται 
ως εξής: 

«Οι υποψήφιοι για τις θέσεις Υπευθύνων Π.Ε Α/θμιας 
Εκπ/σης. μπορούν να είναι δάσκαλοι και νηπιαγωγοί και 
για τις θέσεις Υπευθύνων Π. Ε. Β/θμιας Εκπ/σης, εκπαι¬ 
δευτικοί Β/θμιας Εκπ/σης όλωντων κλάδων Π.Ε.». 

7. Στην κατηγορία I «Επιστημονική και παιδαγωγική κα¬ 
τάρτιση και συγκρότηση» του κεφαλαίου Β προστίθεται η 
ακόλουθη παράγραφος: «Στην περίπτωση των δασκάλων 
που έχουν πτυχίο εξομοίωσης, η μετεκπαίδευση στο Μα- 
ράσλειο Διδασκαλείο υπάγεται στο κριτήριο στ. του πίνα¬ 
κα». 

8. Το στοιχείο δ. του πίνακα II «Υπηρεσιακή κατάσταση 
και διδακτική εμπειρία» του κεφαλαίου Β γίνεται ε. και 
τροποποιείται ως εξής: * 1 2 3 4 5 * 1 «Επιμορφωτικό έργο σε σεμινά¬ 
ρια ΑΕΙ, ΠΕΚ, ΚΠΕ, Δ/ΝΣΕΩΝ ΕΚΠ/ΣΗΣ». 

9. Στον πίνακα II «Υπηρεσιακή κατάσταση και διδακτική 
εμπειρία» του κεφαλαίου Β προστίθεται μετά το στοιχείο 
γ. το στοιχείο δ. ως εξής: 

«Υπηρεσία σε θέση εκπαιδευτικού ΚΠΕ.. Μονάδες 0,5 
για κάθε έτος μέχρι του αριθμού 1,5», οπότε η αρίθμηση 
των επόμενων στοιχείων αλλάζει στον πίνακα και στις συ¬ 
νοδευτικές παρατηρήσεις και τα στοιχεία δ., ε., στ., ζ. και 
η γίνονται ε.. στ., ζ., η. και θ. αντίστοιχα. 

10. Η πρώτη παράγραφος της κατηγορίας II. «Υπηρε¬ 
σιακή κατάσταση και διδακτική εμπειρία» του κεφαλαίου 
Β τροποποιείται ως εξής: 

«Για τη μοριοδότηση του κριτηρίου α. λαμβάνεται υπό¬ 
ψη το ΦΕΚ διορισμού και προστίθεται η αναγνωρισμένη 
προϋπηρεσία αναπληρωτή». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 42456/Β1 (3) 

Αυτοδίκαιη δημιουργία θέσης Διδακτικού Ερευνητικού 
Προσωπικού στο Εθνικό και Καποδιστριακό Πανεπι¬ 
στήμιο Αθηνών. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 Τις διατάξεις: 

α) των άρθρων 45 παρ. 11 και 35 παρ. 1 και 2 του Ν. 
1268/82 (Α' 87) όπως το τελευταίο αντικαταστάθηκε με το 
άρθρο 79 παρ. 7εδ. β'του Ν. 1566/85 (Α' 167) 
β)του άρθρου Μπαρ. 5εδ. α’του Ν. 2817/00 (Α'78) 
γ) του άρθρου 29 Α του Ν. 1558/85 (Α' 137) όπως αυτό 
προστέθηκε μετοάρθρο27του Ν. 2081/92 (Α' 154) καιτρο- 
ποποιήθηκε με το άρθρο 1 παρ 2α του Ν. 2469/97 (Α'38). 

2. Το έγγραφο του Εθνικού και Καποδιστριακού Πανε¬ 
πιστημίου Αθηνών 11481/2902/5.2.2003. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Διαπιστώνουμε ότι στο Εθνικό και Καποδιστριακό Πα¬ 
νεπιστήμιο Αθηνών έχει δημιουργηθεί αυτοδίκαια μια (1) 
θέση Διδακτικού Ερευνητικού Προσωπικού από μετατρο¬ 
πή θέσης λόγω αυτοδίκαιης αποχώρησης από την υπη¬ 
ρεσία Επιστημονικού Συνεργάτη που υπηρετούσε στο 
Τμήμα Κοινωνικής Θεολογίας του ανωτέρω Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 42457/Β1 (4) 

Δημιουργία, Μετονομασία, Κατάργηση και Επαναπροσδιο¬ 
ρισμός Γνωστικών Αντικειμένων Θεματικών Ενοτήτων 
στις Σχολές του Ελληνικού Ανοικτού Πανεπιστημίου. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 2 παρ. Ια και2β, 3παρ. 2 α 
και 10 παρ. 1 και 2 του 2552/98 (Α' 266). 

2. Τις διατάξεις του άρθρου 29 Ατού Ν. 1558/85 (ΑΊ37) 
όπως αυτό προστέθηκε με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ 2 α του Ν. 
2469/97 (Α'38). 

3. Τη γνώμη της Διοικούσας Επιτροπής του Ελληνικού 
Ανοικτού Πανεπιστημίου, η οποία διατυπώθηκε στην 94η 
24.1.2003 συνεδρίασή της. 

4. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του Ελληνικού Ανοικτού Πα¬ 
νεπιστημίου, αποφασίζουμε: 

Α. Στη Σχολή Κοινωνικών Επιστημών του Ελληνικού 
Ανοικτού Πανεπιστημίου δημιουργούνται οι ακόλουθες 
νέες θεματικές Ενότητες. 

1. «Εφαρμογές μαθηματικών και στατιστικής σε επιχει¬ 
ρησιακά προβλήματα», η οποία καλύπτει τα ακόλουθα 
γνωστικά αντικείμενα: 

α) Χρήση Η/Υ σε επιχειρησιακά προβλήματα. 

β) Εφαρμογές μαθηματικών σε επιχειρησιακά προβλή¬ 
ματα. 

γ) Εφαρμογές στατιστικής σε επιχειρησιακά προβλή¬ 
ματα. 

2. «Επιχειρησιακή έρευνα και Εφαρμοσμένη Οικονομε¬ 
τρία», η οποία καλύπτει τα ακόλουθα γνωστικά αντικείμε¬ 
να: 

α) Επιχειρησιακή έρευνα. 

β) Εφαρμοσμένη οικονομετρία. 

3. «Βιομηχανική Οργάνωση, Αγορά Εργασίας και Ευ¬ 
ρωπαϊκές Επιχειρήσεις», η οποία καλύπτει τα ακόλουθα 
γνωστικά αντικείμενα: 

α) Θεωρία της Βιομηχανικής Οργάνωσης. 

β) Οικονομική της Εργασίας και των Συλλογικών Δια¬ 
πραγματεύσεων. 

γ) Οικονομικά των Ευρωπαϊκών Επιχειρήσεων. 

Β. Στη Σχολή Ανθρωπιστικών Σπουδών του Ελληνικού 
Ανοικτού Πανεπιστημίου: 


1. Τα γνωστικά αντικείμενα της Θεματικής Ενότητας «Η 
διδασκαλία της Γαλλικής Γλώσσας στην Πρωτοβάθμια 
Εκπαίδευση», η οποία είχε εγκριθεί από το ΥΠΕΠΘ με την 
Β1 /685/21.10.98 (Β' 1101) Υπουργική απόφαση, επανα¬ 
προσδιορίζονται ως ακολούθως: 

α) Καθορισμός των γενικών και ειδικών στόχων σε σχέ¬ 
ση με τη γνωστική και συναισθηματική δυναμική των παι¬ 
διών αυτής της ηλικίας 

β) Αξιοποίηση των ψυχολογικών και επικοινωνιακών 
αναγκών των παιδιών στη μαθησιακή πορεία 

γ) Αξιοποίηση της αφομοιωτικής ικανότητας της συγκε¬ 
κριμένης ηλικίας 

δ) Συμβολή της ξένης γλώσσας και της διαπολιτισμικής 
διάστασης στη διάπλαση της προσωπικότητας του παιδιού. 

ε) Μεθοδολογία, στρατηγικές/δραστηριότητες με στό¬ 
χο τη δημιουργία ψυχολογικών κινήτρων. 

στ) Σχεδιασμός μαθήματος. 

ζ) Σχεδιασμός προγραμμάτων. 

2. Η Θεματική Ενότητα «Η Γραμματική και η Διδακτική 
της στη Γαλλική Γλώσσα» η οποία έχει εγκριθεί από το 
ΥΠΕΠΘ με την Β1/685/21.10.98 (Β' 1101) Υπουργική από¬ 
φαση, μετονομάζεται σε «Η Γραμματική της Γαλλικής 
Γλώσσας και η διδακτική της» και τα γνωστικά αντικείμε¬ 
να που καλύπτει επαναπροσδιορίζονται ως ακολούθως: 

α) Τύποι γραμματικής (γλωσσολογική, επικοινωνιακή) 
και επιστήμες αναφοράς που προσδιορίζουν τις επιλογές 
του διδάσκοντα σε συνάρτηση με τη φυσιογνωμία του 
εκάστοτε κοινού. 

β) Προσεγγίσεις, στρατηγικές / δραστηριότητες στο 
πλαίσιο της διδασκαλίας της γραμματικής και συμβολή 
της Γνωστικής και Ανθρωπιστικής Ψυχολογίας στις εκά¬ 
στοτε επιλογές. 

γ) Παιδαγωγική του λάθους, ρόλος της μητρικής γλώσ¬ 
σας. 

δ) Προτάσεις για τη λειτουργική διδασκαλία της γραμ¬ 
ματικής με στόχο την ανάπτυξη της επικοινωνιακής δε¬ 
ξιότητας των μαθητών. 

Γ. Η θεματική Ενότητα «Ποσοτικές Μέθοδοι» της Σχο¬ 
λής Κοινωνικών Επιστημών, η οποία έχει εγκριθεί από το 
ΥΠΕΠΘ με την Β1/685/21.10.98 (Β' 1101) Υπουργική από¬ 
φαση, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ252/42540/Β6 (5) 

Τύπος, περιεχόμενο, διάρκεια ισχύος και τρόπος υπολο¬ 
γισμού των βαθμώντης ΒΕΒΑΙΩΣΗΣ της παραγράφου 
13 του άρθρου 1 του Ν. 2525/1997, όπως συμπληρώ¬ 
θηκε με την παράγραφο 1 του άρθρου 1 του Ν. 
2909/2001. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου γ της παραγράφου 13 του 
άρθρου 1 του Ν. 2525/1997 (ΦΕΚ 188 τ. Α'), όπως συ¬ 
μπληρώθηκε με τη διάταξη του άρθρου 1 παράγραφος 1 
του Ν. 2909/2001 (ΦΕΚ90τ.Α'). 

2. Τις διατάξειςτου άρθρου 27του Ν. 2081/1992, όπως 
αντικαταστάθηκε από τις διατάξεις της παραγράφου 2α 

του άρθρου 1 του Ν. 2469/1997 (ΦΕΚ38τ. Α'), κατ'εφαρ¬ 
μογή των οποίων βεβαιώνεται ότι από τις διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Καθορίζουμε τον τύπο, το περιεχόμενο, τη διάρκεια 
ισχύος, τους συντελεστές βαρύτητας των προφορικών 
και γραπτών βαθμών και τον τρόπο υπολογισμού των 
Βαθμών Πρόσβασης στην τριτοβάθμια εκπαίδευση της 
Βεβαίωσης της παραγράφου 13 του άρθρου 1 του Ν. 
2525/1997 (ΦΕΚ 188 τ. Α'), όπως συμπληρώθηκε με τις 
διατάξεις της παραγράφου 1 του άρθρου 1 του Ν. 
2909/2001 (ΦΕΚ 90 τ. Α') και κάθε αναγκαία λεπτομέρεια 
για τον τρόπο και την έκταση εφαρμογής των διατάξεων 
αυτών, ως ακολούθως: 

Άρθρο 1 

Έκταση εφαρμογής 

Οι διατάξεις της παρούσας απόφασης έχουν εφαρμο¬ 
γή: 

1) Στους αποφοίτους ημερήσιου Ενιαίου Λυκείου, οι 
οποίοι αποκτούν το απολυτήριό τους μετά από συμμετο¬ 
χή τους στις εξετάσεις των μαθημάτων που εξετάζονται 
με κοινά σε εθνικό επίπεδο θέματα, σύμφωνα με τις δια¬ 
τάξεις για την αξιολόγηση των μαθητών του Ενιαίου Λυ¬ 
κείου που ισχύουν κάθε φορά. 

2) Στους κατόχους απολυτηρίου ημερήσιου ή εσπερι¬ 
νού Ενιαίου Λυκείου, οι οποίοι λαμβάνουν μέρος στις εξε¬ 
τάσεις των μαθημάτων της τελευταίας τάξης του ημερή¬ 
σιου Ενιαίου Λυκείου που εξετάζονται με κοινά σε εθνικό 
επίπεδο θέματα οποιοδήποτε άλλο έτος από αυτό κατάτο 
οποίο έλαβαν το απολυτήριό τους. 

3) Στους κατόχους απολυτηρίου Λυκείου ή άλλου Σχο¬ 
λείου δευτεροβάθμιας εκπαίδευσης διαφορετικού από 
αυτόν του Ενιαίου Λυκείου, οι οποίοι λαμβάνουν μέρος 
στις γραπτές εξετάσεις των μαθημάτων της τελευταίας 
τάξης του ημερήσιου Ενιαίου Λυκείου που εξετάζονται με 
κοινά σε εθνικό επίπεδο θέματα, σύμφωνα με τις ισχύου- 
σες κάθε φορά διατάξεις, οποιοδήποτε σχολικό έτος με¬ 
τά την απόκτηση του απολυτηρίου τους. 

4) Στους κατόχους απολυτηρίου εσπερινού Ενιαίου Λυ¬ 
κείου που πληρούν τις προϋποθέσεις της διάταξης του 
εδαφίου β της παραγράφου 1 του άρθρου 2 του Ν. 
2525/1997, όπως αντικαταστάθηκε με τις διατάξεις της 
παραγράφου 2 του άρθρου 1 του Ν. 2909/2001 οι οποίοι: 

α) αποκτούν το απολυτήριό τους μετά από συμμετοχή 
τους στις εξετάσεις των μαθημάτων που εξετάζονται με 


κοινά σε εθνικό επίπεδο θέματα, σύμφωνα με τις διατά¬ 
ξεις που αφορούν την αξιολόγηση των μαθητών των 
εσπερινών Ενιαίων Λυκείων που ισχύουν κάθε φορά, 

β) λαμβάνουν μέρος στις τελικές γραπτές εξετάσεις 
των μαθημάτων της Δ' τάξης εσπερινού Ενιαίου Λυκείου 
που εξετάζονται σε εθνικό επίπεδο, σύμφωνα με τις ισχύ- 
ουσες κάθε φορά διατάξεις, οποιοδήποτε άλλο έτος από 
αυτό που έλαβαν το απολυτήριό τους. 

5) Στους κατόχους απολυτηρίου εσπερινού Λυκείου 
που έλαβαντο απολυτήριό τους μέχρι και το σχολικό έτος 
1999-2000 και οι οποίοι λαμβάνουν μέρος στις τελικές 
γραπτές εξετάσεις των μαθημάτων της Δ' τάξης εσπερι¬ 
νού Ενιαίου Λυκείου που εξετάζονται σε εθνικό επίπεδο, 
σύμφωνα με τις ισχύουσες κάθε φορά διατάξεις. 

Άρθρο 2 

Περιεχόμενο και τύπος της Βεβαίωσης 

1. Στη Βεβαίωση αναγράφονται ο αριθμός πρωτοκόλλου, 
τα στοιχεία και ο κωδικός αριθμός του Λυκείου που την χο¬ 
ρηγεί, τα ατομικά στοιχεία και το Λύκειο αποφοίτησης του 
κατόχου της, το σχολικό έτος συμμετοχής του δικαιούχου 
στις εξετάσεις των μαθημάτων της τελευταίας τάξης του 
Ενιαίου Λυκείου που εξετάζονται με κοινά σε εθνικό επίπε¬ 
δο θέματα και ο κωδικός αριθμός με τον οποίο πήρε μέρος 
στις εξετάσεις αυτές. Στη Βεβαίωση αναγράφονται επίσης 
η κατεύθυνση και ο κύκλος κατεύθυνσης στην οποία εξε¬ 
τάστηκε ο δικαιούχος, ο προφορικός του βαθμός που λαμ- 
βάνεται υπόψη σύμφωνα με τις ισχύουσες κάθε φορά δια¬ 
τάξεις και ο γραπτός βαθμός που πέτυχε κατά μάθημα, ο 
Βαθμός Πρόσβασης που προκύπτει για κάθε μάθημα, ο 
αντίστοιχος Βαθμός Πρόσβασης της προτελευταίας και 
της τελευταίας τάξης και ο Γενικός του Βαθμός Πρόσβα¬ 
σης του δικαιούχου, όπως οι βαθμοί αυτοί προκύπτουν κα¬ 
τά τις διατάξεις του άρθρου 3 της απόφασης αυτής. Ο προ¬ 
φορικός βαθμός δεν αναγράφεται στη βεβαίωση μόνο στις 
περιπτώσεις που δεν λαμβάνεται υπόψη σύμφωνα με τις 
ισχύουσες κάθε φορά διατάξεις. Δεν αναγράφεται επίσης 
και ο Βαθμός Πρόσβασης της προτελευταίας τάξης εφό¬ 
σον αυτός αποκτήθηκε με εξετάσεις σε επίπεδο σχολικής 
μονάδας ή εφόσον πρόκειται για εξεταζόμενο κάτοχο απο¬ 
λυτηρίου διαφορετικού τύπου Λυκείου ή άλλου Σχολείου 
δευτεροβάθμιας εκπαίδευσης. 

2. Η Βεβαίωση φέρει στο άνω αριστερό μέρος το εθνό¬ 
σημο, υπογράφεται από τον Διευθυντή του Λυκείου, 
σφραγίζεται με τη σφραγίδα του Λυκείου που την εκδίδει 
και έχει τον ακόλουθο τύπο: 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 
ΠΕΡΙΦ/ΚΗ Δ/ΝΣΗ Α/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ 


Δ/ΝΣΗ Δ.Ε. 

.ΕΝΙΑΙΟ ΛΥΚΕΙΟ.Κ.Α. 

ΤΑΧ. Δ/ΝΣΗ: . 


Σχολ. Έτος εξέτασης: 
.200.... 


Αριθ. Πρωτοκόλλου : 


ΒΕΒΑΙΩΣΗ 

(τταραγρ. 13 άρθρου 1 Ν. 2525/1997, όπως συμπληρώθηκε με την παραγ. 1 του άρθρου 1 του Ν 

2909/2001) 


Βεβαιώνεται ότι ο/η . 

. και της . με «ωδικό 

κάτοχος του αριθμ. απολυτηρίου ή πτυχίου που εκδόθηκε από 

. συμμετείχε στις γραπτές εξετάσεις των 

. Κατεύθυνσης (Κύκλος. 

της .... τάξης.Ενιαίου Λυκείου, που διενεργήθηκαν σε εθνικό επίπεδο το σχολικό έτος . 

Η προφορική και γραπτή επίδοσή του και οι βαθμοί πρόσβασης για κάθε μάθημα είναι: 


του 


Αριθμό . 

το . 

παρακάτω 


μαθημάτων 

. ) 


Α) ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ 


1 . 

2 . 

3 . 

4 . 

5. .. 

Β) ΜΑΘΗΜΑΤΑ ΚΑΤΕΥΘΥΝΣΗΣ 

1 . 

2 .. 

3 . 

4 . 

Γ) ΜΑΘΗΜΑ ΕΠΙΛΟΓΗΣ ΠΡΟΑΙΡΕΤΙΚΑ 

ΕΞΕΤΑΖΟΜΕΝΟ ΣΕ ΕΘΝΙΚΟ ΕΠΙΠΕΔΟ 
1 ... 


ΠΡΟΦΟΡΙΚΟΣ 
ΒΑΘΜΟΣ 


ΓΡΑΠΤΟΣ 

ΒΑΘΜΟΕ 


ΒΑΘΜΟΣ 

ΠΡΟΣΒΑΣΗΣ 


ΒΑΘΜΟΣ ΠΡΟΣΒΑΣΗΣ ΤΗΣ Β' ΤΑΞΗΣ 
ΒΑΘΜΟΣ ΠΡΟΣΒΑΣΗΣ ΤΗΣ Γ' ΤΑΞΗΣ 


ΓΕΝΙΚΟΣ ΒΑΘΜΟΣ ΠΡΟΣΒΑΣΗΣ , 


Ο ΔΙΕΥΘΥΝΤΗΣ 


■·< 


Άρθρο 3 

Βαθμός Πρόσβασης μαθήματος, συντελεστές προφο¬ 
ρικού και γραπτού βαθμού, 

Βαθμός Πρόσβασης τάξης και Γενικός Βαθμός Πρό¬ 
σβασης 

1. Βαθμός Πρόσβασης κάθε μαθήματος που εξετάζε¬ 
ται με κοινά σε εθνικό επίπεδο θέματα, με την επιφύλαξη 
των διατάξεων της παραγράφου 2 του άρθρου αυτού, εί¬ 
ναι το άθροισμα των γινομένων του προφορικού βαθμού 
με συντελεστή μηδέν κόμμα τρία (0,3) και του γραπτού 
βαθμού με συντελεστή μηδέν κόμμα επτά (0,7). Ειδικότε¬ 
ρα: 


(ΤΣ) ΥΠΟΓΡΑΦΗ 

α) Προφορικός βαθμός μαθήματος, γιατον υπολογισμό 
του βαθμού πρόσβασης μαθημάτων, είναι ο ετήσιος προ¬ 
φορικός βαθμός που σημείωσε κατά τη διάρκεια της φοί¬ 
τησής του ο ενδιαφερόμενος στην αντίστοιχη τάξη, όπως 
λαμβάνεται υπόψη σύμφωνα με τις ισχύουσες κάθε φορά 
διατάξεις. 

β) Γραπτός βαθμός κάθε μαθήματος είναι ο τελικός 
βαθμός που πέτυχε ο ενδιαφερόμενος στις εθνικού επι¬ 
πέδου εξετάσεις της αντίστοιχης τάξης του Ενιαίου Λυ¬ 
κείου, σύμφωνα με τις διατάξεις για την αξιολόγηση των 
μαθητών του Ενιαίου Λυκείου που ισχύουν κάθε φορά. 
Στη περίπτωση συμμετοχής κατόχου απολυτηρίου Ενιαί¬ 
ου ή άλλου τύπου Λυκείου στις εξετάσεις των μαθημάτων 

της τελευταίας τάξης γραπτός βαθμός, για την εφαρμο¬ 
γή των διατάξεων της παραγράφου αυτής, είναι αυτός 
που σημείωσε στην τελευταία αυτή συμμετοχή του στις 
εξετάσεις. Σε κάθε περίπτωση απουσίας από την γραπτή 
εξέταση ενός ή περισσοτέρων μαθημάτων εφαρμόζονται 
αναλόγως οι διατάξεις που ισχύουν κάθε φορά για την 
αξιολόγηση των μαθητώντου Ενιαίου Λυκείου. 

2. Κατ' εξαίρεση των διατάξεων της προηγούμενης πα¬ 
ραγράφου Βαθμός Πρόσβασης μαθήματος είναι ο γρα¬ 
πτός βαθμός που σημείωσε ο ενδιαφερόμενος στις εθνι¬ 
κού επιπέδου εξετάσεις των μαθημάτων της αντίχτοιχης 
τάξης του Ενιαίου Λυκείου όταν: 

α) για οποιονδήποτε λόγο δεν υπάρχει προφορικός 
βαθμός σε ένα, σε περισσότερα ή σε όλα τα μαθήματα, 

β) πρόκειται για αποφοίτους Ενιαίου Λυκείου που λαμ¬ 
βάνουν μέρος στις εθνικού επιπέδου εξετάσεις των μα¬ 
θημάτων της τελευταίας τάξης του Ενιαίου Λυκείου μετά 
την παρέλευση δύο σχολικών ετών από αυτό κατά το 
οποίο απέκτησαν το απολυτήριο τους, 

γ) πρόκειται για αποφοίτους διαφορετικού τύπου Λυ¬ 
κείου ή άλλου Σχολείου δευτεροβάθμιας εκπαίδευσης 
αντίστοιχου του Ενιαίου Λυκείου. 

3. Βαθμός Πρόσβασης τάξης είναι ο Μέσος Όρος των 
Βαθμών Πρόσβασης όλωντων μαθη μάτων της οικείας τά¬ 
ξης τα οποία εξετάζονται σε εθνικό επίπεδο, σύμφωνα με 
τις ισχύουσες κάθε φορά διατάξεις για την αξιολόγηση 
των μαθητώντου Ενιαίου Λυκείου. Στη περίπτωση που ο 
εξεταζόμενος μαθητής ή απόφοιτος δηλώσει, σύμφωνα 
με τις ισχύουσες διατάξεις, ότι επιθυμεί να εξεταστεί σε 
εθνικό επίπεδο και στο μάθημα «Αρχές Οικονομικής Θεω¬ 
ρίας» ο Βαθμός Πρόσβασης στο μάθημα αυτό συνυπολο¬ 
γίζεται σε κάθε περίπτωση, με την επιφύλαξη των παρα¬ 
γράφων 7 και 8 του άρθρου 4 της παρούσας, για την εξα¬ 
γωγή του Βαθμού Πρόσβασης της τελευταίας τάξης. 

4. Ο Γενικός Βαθμός Πρόσβασης προκύπτει από την δι¬ 
αίρεση μετο εκατό (100) του αθροίσματος των γινομένων 
των Βαθμών Πρόσβασης της προτελευταίας τάξης επί 
τριάντα (30) και της τελευταίας επί εβδομήντα (70) και δί¬ 
δεται από τον τύπο Γ.Β.Π. = {(Βαθμός Πρόσβασης προτε¬ 
λευταίας τάξης Χ30) + (Βαθμός Πρόσβασης τελευταίας 
τάξης Χ70)}/100. 

5. Κατ’ εξαίρεση των διατάξεων της προηγουμένης πα¬ 
ραγράφου 4, Γ ενικός Βαθμός Πρόσβασης είναι ο Βαθμός 
Πρόσβασης της τελευταίας τάξης αν: 

α) για οποιονδήποτε λόγο δεν υπάρχει Βαθμός Πρό¬ 
σβασης της προτελευταίας τάξης, 

β) ο Βαθμός Πρόσβασης της προτελευταίας τάξης είναι 
μικρότερος ή ίσος του Βαθμού Πρόσβασης της τελευταί¬ 
ας τάξης. 

6. Εφόσον κατά τον υπολογισμό των Βαθμών Πρόσβασης 
του άρθρου αυτού προκύπτει δεκαδικός αριθμός, ο Βαθμός 
Πρόσβασης κάθε τάξης και ο Γενικός Βαθμός Πρόσβασης 
εκφράζεται με προσέγγιση εκατοστού και ο Βαθμός Πρό¬ 
σβασης των μαθημάτων με προσέγγιση δεκάτου. 

Άρθρο 4 

Χορήγηση της Βεβαίωσης - Διάρκεια ισχύος της - Αντι¬ 
κατάστασή της 

1. Η Βεβαίωση του άρθρου 2 της παρούσας χορηγείται 
στους δικαιούχους του άρθρου 1 μετά την οριστικοποίη¬ 
ση των βαθμολογιών των γραπτών εξετάσεων σε εθνικό 
επίπεδο του οικείου έτους, σύμφωνα μετις ισχύουσες κά¬ 
θε φορά διατάξεις. 


2. Η Βεβαίωση που χορηγείται σύμφωνα με τις διατά¬ 
ξεις της παρούσας παύει να ισχύει μόνο στην περίπτωση 
υποβολής αίτησης συμμετοχής του κατόχου της στις εξε¬ 
τάσεις των μαθημάτων της τελευταίας τάξης που εξετά¬ 
ζονται σε εθνικό επίπεδο, σύμφωνα μετις ισχύουσες κά¬ 
θε φορά διατάξεις και με την επιφύλαξη τωνπαραγράφων 
7 και 8 του παρόντος άρθρου. 

3. Ο κάτοχος απολυτηρίου Λυκείου Ενιαίου ή άλλου τύ¬ 
που ή αντίστοιχου Σχολείου δευτεροβάθμιας εκπαίδευ¬ 
σης, ανεξάρτητα αν κατέχει ή όχι την Βεβαίωση της πα¬ 
ρούσας απόφασης, μπορεί, εφόσον το επιθυμεί, να εξε¬ 
ταστεί στα μαθήματα της τελευταίας τάξης του Ενιαίου 
Λυκείου τα οποία εξετάζονται σύμφωνα μετις ισχύουσες 
κάθε φορά διατάξεις με κοινά σε εθνικό επίπεδο θέματα, 
οποιοδήποτε άλλο σχολικό έτος από αυτό κατά το οποίο 
απέκτησε το απολυτήριο Λυκείου Ενιαίου ή άλλου τύπου 
αντίστοιχου Σχολείου δευτεροβάθμιας εκπαίδευσης. Για 
τη συμμετοχή του σε νέα εξέταση υποβάλλει σχετική Αί¬ 
τηση - Δήλωση στο Ενιαίο Λύκειο που είναι πλησιέστερο 
στον τόπο μόνιμης κατοικίας του. Η Αίτηση - Δήλωση είναι 
έντυπη, υποβάλλεται από τον ίδιο τον ενδιαφερόμενο ή 
από νόμιμα εξουσιοδοτημένο εκπρόσωπό του στο διά¬ 
στημα από 1 έως 10 Φεβρουάριου του έτους που επιθυμεί 
τη νέα εξέταση και συνοδεύεται υποχρεωτικά από: 

ί) την πρωτότυπη Βεβαίωση που κατέχει ή υπεύθυνη δή¬ 
λωση στην οποία δηλώνει ότι δεν είναι κάτοχος της Βε¬ 
βαίωσης της παραγράφου 13 του άρθρου 1 του Ν. 
2525/1997, όπως συμπληρώθηκε με την παράγραφο 1 
του άρθρου 1 του Ν. 2909/2001 στην περίπτωση που δεν 
είναι κάτοχος της Βεβαίωσης της παρούσας απόφασης. 

ϋ) επικυρωμένο αντίγραφο του απολυτηρίου Λυκείου ή 
ισότιμου τίτλου άλλου Σχολείου δευτεροβάθμιας εκπαί¬ 
δευσης. Στην περίπτωση που ο τίτλος δευτεροβάθμιας εκ¬ 
παίδευσης έχει εκδοθεί από ξένο Σχολείο που λειτουργεί 
στην Ελλάδα συνυποβάλλεται βεβαίωση της οικείας 
Δ/νσης δευτεροβάθμιας εκπαίδευσης για την νόμιμη λει¬ 
τουργία του Σχολείου αυτού στην Ελλάδα, ενώ αν έχει εκ¬ 
δοθεί από ξένο Σχολείο που λειτουργεί στο εξωτερικό συ¬ 
νυποβάλλεται βεβαίωση της οικείας εκπαιδευτικής ή δι¬ 
πλωματικής αρχής της Χώρας της οποίας το πρόγραμμα 
σπουδών ακολουθεί το συγκεκριμένο Σχολείο, από την 
οποία να προκύπτει ότι ο συγκεκριμένος τίτλος δίδει τη δυ¬ 
νατότητα εισαγωγής σε Πανεπιστήμια της Χώρας αυτής. 

4. Την Αίτηση - Δήλωση της προηγουμένης παραγρά¬ 
φου μπορεί να υποβάλλει στο πλησιέστερο του τόπου κα¬ 
τοικίας του Ενιαίο Λύκειο και ο μαθητής της τελευταίας 
τάξης ξένου Σχολείου που λειτουργεί στην Ελλάδα συνο- 
δευόμενη από την βεβαίωση της οικείας Δ/νσης δευτερο¬ 
βάθμιας εκπαίδευσης για την νόμιμη λειτουργία του Σχο¬ 
λείου αυτού στην Ελλάδα και βεβαίωση του Σχολείου από 
την οποία να προκύπτει ότι είναι μαθητής της τελευταίας 
τάξης του Σχολείου αυτού. Οι υπαγόμενοι στην περίπτω¬ 
ση αυτή λαμβάνουν μέρος στις εξετάσεις μόνο εφόσον 
καταθέσουν στο Λύκειο που υπέβαλαν την Αίτηση - Δή¬ 
λωσή τους αντίγραφο του απολυτηρίου το αργότερο μέ¬ 
χρι την παραμονή έναρξης των εξετάσεων των μαθημά¬ 
των της τελευταίας τάξης του Ενιαίου Λυκείου τα οποία 
εξετάζονται, σύμφωνα με τις ισχύουσες κάθε φορά δια¬ 
τάξεις, με κοινά σε εθνικό επίπεδο θέματα. 

5. Με την Αίτηση - Δήλωση ο ενδιαφερόμενος εκφράζει 
τη βούλησή του και: 

α) δηλώνει την κατεύθυνση και τον κύκλο κατεύθυνσης 
στα μαθήματα του οποίου επιθυμεί να εξεταστεί, 

β) δηλώνει, αν επιθυμεί να εξεταστεί στο μάθημα «Αρ¬ 
χές Οικονομικής Θεωρίας» το οποίο είναι μάθημα επιλο¬ 
γής της τελευταίας τάξης και εξετάζεται με κοινά σε εθνι¬ 
κό επίπεδο θέματα μόνο κατόπιν αιτήσεως του ενδιαφε¬ 
ρομένου. 

γ) αποδέχεται την ακύρωση της Βεβαίωσης που τυχόν 
κατέχει με τη συμμετοχή του στις εξετάσεις έστω και ενός 
μαθήματος. 

6. Το Ενιαίο Λύκειο στο οποίο κατατέθηκε από τον κά¬ 
τοχο της Βεβαίωσης η Αίτηση - Δήλωση συμμετοχής στις 
εθνικού επιπέδου εξετάσειςτων μαθημάτωντης Γ τάξης: 

α) ενημερώνει το αντίστοιχο Ενιαίο Λύκειο που είχε εκ- 
δώσειτη Βεβαίωση της παρούσας απόφασης, προκειμέ- 
νου να ενημερώσει το αρχείο του για την ακύρωσή της. 

β) εφόσον πρόκειται για απόφοιτο Ενιαίου Λυκείου ζητά 
από το Ενιαίο Λύκειο από το οποίο αποφοίτησε ο ενδια¬ 
φερόμενος επικυρωμένο αντίγραφο της καρτέλας του ως 
μαθητού της τελευταίας τάξης Ενιαίου Λυκείου, από την 
οποία προκύπτουν οι προφορικοί του βαθμοί και ο Βαθ¬ 
μός Πρόσβασης της προτελευταίας τάξης. Οι διατάξεις 
του παρόντος εδαφίου δεν εφαρμόζονται στην περίπτω¬ 
ση που έχουν παρέλθει περισσότερα από δύο (2) σχολικά 
έτη από αυτό που απέκτησε ο ενδιαφερόμενος το απολυ¬ 
τήριο του Ενιαίου Λυκείου. 

7. Η Αίτηση - Δήλωση της παραγράφου 3 του άρθρου 
αυτού εκφράζει την αυθεντική βούληση του ενδιαφερο¬ 
μένου και δεν τροποποιείται για κανένα λόγο, μπορεί 
όμως να ανακληθεί στο σύνολό της από τον ενδιαφερό¬ 
μενο ή τον νόμιμα εξουσιοδοτημένο από αυτόν εκπρόσω¬ 
πό του οποτεδήποτε μέχρι και είκοσι (20) ημέρες πριν από 
την έναρξη των εξετάσεων των μαθημάτων που εξετάζο¬ 
νται σε εθνικό επίπεδο. Στην περίπτωση αυτή ο Διευθυ¬ 
ντής του Λυκείου ενημερώνει αυθημερόν τον Διευθυντή 
δευτεροβάθμιας εκπαίδευσης ή τον Προϊστάμενο Γ ρα¬ 
φείου δευτεροβάθμιας εκπαίδευσης στην αρμοδιότητα 
του οποίου υπάγεται το Λύκειο και τις καταστάσεις των 
εξεταζομένων με την ένδειξη «η αίτηση απεσύρθη». 

8. Η Βεβαίωση που κατατέθηκε μαζί με την Αίτηση - Δή¬ 
λωση της παραγράφου 3 του άρθρου αυτού μετά την πα¬ 
ρέλευση της προθεσμίας ανάκλησής της ακυρώνεται, 
εκτός και αν ο ενδιαφερόμενος δεν πήρε μέρος στις εξε¬ 
τάσεις κανενός μαθήματος για λόγους ανωτέρας βίας μη 
οφειλόμενους σε υπαιτιότητά του. 

9. Σε περίπτωση απώλειας κλοπής ή καταστροφής της 
Βεβαίωσης, αυτή αντικαθίσταται με αντίγραφο από το Λύ¬ 
κειο έκδοσής της μετά από υποβολή σχετικής υπεύθυνης 
δήλωσης του Ν. 1599/86. Στο αντίγραφο, κάτω από τη θέ¬ 
ση αναγραφής του αριθμού πρωτοκόλλου, αναγράφεται 
χειρόγραφα από τον Διευθυντή του Λυκείου, η ένδειξη 
«σε αντικατάσταση λόγω απώλειας», ο οποίος υπογράφει 
και σφραγίζει το αντίγραφο αυτό όπως και την πρωτότυ¬ 
πη Βεβαίωση. 

Άρθρο 5 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2003 

ΟΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


Αριθ. 6054 (6) 

Καθιέρωση υπερωριακής εργασίας στους υπαλλήλους 
της Δ/νσης Αγροτικής Ανάπτυξης Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 35 παρ. 7 του Π.Δ. 30/96 
«Περί Νομαρχιακής Αυτοδιοίκησης» όπως ισχύει. 

2. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

3. Τις διατάξεις του άρθρου 10 του Ν. 2732/99 (ΦΕΚ154 
Α') σχετικά με την υπερωριακή απασχόληση υπαλλήλων. 

4. Τιςδιατάξειςτου άρθρου 25 όπως ισχύει της παραγρ. 
7 του Ν. 2738/9.9.99 ΦΕΚ 180 Α' από το οποίο προκύπτει 
ότι τις αρμοδιότητες για την καθιέρωση υπερωριακής ερ¬ 
γασίας για προσωπικό που υπηρετεί στην Νομαρχιακή 
Αυτοδιοίκηση ασκεί ο οικείος Νομάρχης. 

5. Το γεγονός ότι μετά τη διάλυση του Εθνικού Οργανι¬ 
σμού Καπνού μεταβιβάσθηκαν οι σχετικές αρμοδιότητες 
για τον καπνό στις Νομαρχιακές Αυτοδιοικήσεις. 

6. Ότι υπάρχει άμεση και πραγματική ανάγκη καθιέρω¬ 
σης υπερωριακής εργασίας για τους υπαλλήλους της 
Δ/νσης Αγροτ. Ανάπτυξης Ροδόπης κατά την παράδοση 
των καπνών από τους παραγωγούς στις επιχ/σεις πρώτης 
μεταποίησης καθόσον η παρουσία των υπευθύνων ελε¬ 
γκτών σημαίνει έλεγχος και κατοχύρωση της Κοινοτικής 
πριμοδότησης. 

7. Την 1885/17.4.2003 βεβαίωση της Δ/νσης Οικονομι¬ 
κών Υπηρεσιών με την οποία βεβαιούται η ύπαρξη πίστω¬ 
σης ποσού 12.000 ευρώ στον προϋπολογισμό Οικονομι¬ 
κού έτους 2003, αποφασίζουμε: 

Εγκρίνουμε την καθιέρωση υπερωριακής εργασίας 
στους υπαλλήλους της Δ/νσης Αγροτ. Ανάπτυξης Ροδό¬ 
πης για την παράδοση των καπνών για το χρονικό διάστη¬ 
μα από 1.4.2003 έως 31.5.2003 ως εξής: 

1. Δικαιούχοι 22 υπάλληλοι της Δ/νσης Αγροτ. Ανάπτυ¬ 
ξης- 

2. Σύνολο ωρών υπερωριακής εργασίας 3.000 ώρες 

3. Ύψος συνολικής δαπάνης 12.000 ευρώ. 

Η απόφαση αυτή, η ισχύς της οποίας αρχίζει ένα (1) μή¬ 
να πριν τη δημοσίευσή της, να δημοσιευθεί στην Εφημε¬ 
ρίδα της Κυβερνήσεως. 

Κομοτηνή, 18 Απριλίου 2003 

Ο Νομάρχης 
ΑΡ. ΓΙΑΝΝΑΚΙΔΗΣ 
-♦- 

Αριθ. 1553 (7) 

Έγκριση κανονισμών και άδεια σύστασης αμοιβαίων κε¬ 
φαλαίων που θα διαχειρίζεται η εταιρεία «ΔΙΕΘΝΙΚΗ 
ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 26/414/8.4.2003 της Εκτελεστικής Επιτροπής) 

Αφού έλαβε υπόψη: 

1. Τις παραγράφους 1 και 2 του άρθρου 17 (α) του Ν. 
1969/1991 «Εταιρείες επενδύσεων χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» (ΦΕΚΑΊ67), όπως 
τροποποιήθηκαν και συμπληρώθηκαν με τις παραγράφους 
2 και 3του άρθρου 2του Π.Δ. 433/1993 (ΦΕΚ 183). 

2. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 «Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεως της κεφαλαιαγοράς και άλλες διατάξεις», όπως 
ισχύει (ΦΕΚΑ' 167). 

3. Τις από 28.3.2003 και 31.3.2003 αιτήσεις της διαχει- 
ρίστριας εταιρείας «ΔΙΕΘΝΙΚΗ ΑΕΔΑΚ» με τα υποβληθέ- 
ντα σχέδια κανονισμών των παρακάτω αμοιβαίων κεφα¬ 
λαίων και την από 5.3.2003 επιστολή του θεματοφύλακα 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

4. Σχετική εισήγηση του Δημητρίου Μαρίνου, αποφασί¬ 
ζει ομόφωνα. 

Εγκρίνει τους κανονισμούς των παρακάτω αμοιβαίων 
κεφαλαίων: 


1. «ΔΗΛΟΣ ΣΤΡΑΤΗΓΙΚΩΝ ΤΟΠΟΘΕΤΗΣΕΩΝ - ΜΙΚΤΟ 
ΔΙΕΘΝΕΣ», 

2. «ΔΗΛΟΣ ΕΙΣΟΔΗΜΑΤΟΣ ΔΙΕΘΝΕΣ - ΟΜΟΛΟΓΙΑΚΟ 
ΔΙΕΘΝΕΣ», 

3. «ΔΗΛΟΣ ΕΤΑΙΡΙΚΩΝ ΟΜΟΛΟΓΩΝ - ΟΜΟΛΟΓΙΑΚΟ 
ΕΞΩΤΕΡΙΚΟΥ» και 

4. «ΔΗΛΟΣ ΤΡΑΠΕΖΙΚΩΝ ΟΜΟΛΟΓΩΝ - ΟΜΟΛΟΓΙΑΚΟ 
ΕΞΩΤΕΡΙΚΟΥ» 

και παρέχει την άδεια της για τη σύσταση τους. Τα εν λό¬ 
γω αμοιβαία κεφάλαια θα διαχειρίζεται η εταιρεία «ΔΙΕ¬ 
ΘΝΙΚΗ ΑΕΔΑΚ» και θεματοφύλακας θα είναι η «ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2003 
Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




